Γεώργιος Δ. Μπώκος

Ο Γεώργιος Μπώκος είναι έλληνας λόγιος.
Βιογραφία
Γεννήθηκε το 1949 στο Αίγιο και σπούδασε στη Φιλοσοφική Σχολή του Πανεπιστημίου ΑθηνώνΕθνικό και Καποδιστριακό Πανεπιστήμιο Αθηνών και Αυτοματοποίηση Βιβλιοθηκών και Τεχνολογίες Πληροφόρησης στη σχολή Βιβλιοθηκονομίας του Πανεπιστημίου της Ουαλλας. Κατέχει μεταπτυχιακό Φιλοσοφίας από το Πανεπιστήμιο της Ουαλίας και διδακτορικό δίπλωμα από το Πανεπιστήμιο Αθηνών.  

Εργάστηκε στην Εθνική Βιβλιοθήκη της ΕλλάδοςΕθνική Βιβλιοθήκη της Ελλάδος κατά τα έτη 1976– 1997, υπήρξε προϊστάμενος του Τμήματος Καταλόγων της Εθνικής Βιβλιοθήκης κατά τα έτη 1988-1995, καθώς και διευθυντής της τα έτη 1996-1997. Εργάστηκε ως επίκουρος καθηγητής του Ιονίου Πανεπιστημίου από το 1994 έως το 1999, αναπληρωτής καθηγητής (1999–2003) και καθηγητής (2003-2010), ενώ ήταν και ιδρυτής και διευθυντής του Εργαστηρίου Τεχνολογιών της Πληροφορίας του Πανεπιστημίου. Από το 2011 είναι Ομότιμος Καθηγητής του Ιονίου Πανεπιστημίου.  

Παράλληλα υπήρξε μέλος της Επιτροπής Ερευνών και Εκδόσεων του Ιονίου Πανεπιστημίου, μέλος του διδακτικού προσωπικού του Εθνικού Κέντρου Δημόσιας Διοίκησης σε θέματα βιβλιοθηκονομίας, καθώς και εισηγητής σε θέματα Βιβλιοθηκονομίας και Τεχνολογίας της Πληροφόρησης σε σεμινάρια που οργάνωσε το Κέντρο Επαγγελματικής Κατάρτισης του Ιονίου Πανεπιστημίου. 

Υπήρξε τεxνικός σύμβουλος της Βιβλιοθήκης του Παντείου Πανεπιστημίου για την επιλογή συστήματος αυτοματοποίησης της Βιβλιοθήκης, επιστημονικός σύμβουλος του Πανεπιστημίου Θεσσαλίας για το έργο αυτοματοποίησης της Βιβλιοθήκης, καθώς και υπεύθυνος μελέτης για το σχεδιασμό και την οργάνωση της Βιβλιολογικής Βιβλιοθήκης του Εθνικού Κέντρου Βιβλίου. 

 Επισκέψεις 
Οι επιστημονικές και επαγγελματικές δραστηριότητες περιλαμβάνουν ενημερωτικές επισκέψεις, όπως η ενημερωτική επίσκεψη Ελλήνων βιβλιοθηκονόμων σε βουλγαρικές βιβλιοθήκες (1982), συμμετοχή σε σεμινάρια και συναντήσεις, όπως το διεθνές σεμινάριο του European Library Automation Group στη Φλωρεντία με θέμα "Συστήματα Κατανεμημένων Βιβλιοθηκών" (1984), συμμετοχή σε συνέδρια, όπως το 61ο Διεθνές Συνέδριο της Διεθνούς Ομοσπονδίας Ενώσεων και Ιδρυμάτων Βιβλιοθηκών, που πραγματοποιήθηκε στην Κωνσταντινούπολη, συμμετοχή σε συμβούλια, επιτροπές κ.ά.  

 Δημοσιεύσεις 
Έχει δημοσιεύσει πολλά έργα για την Ιστορία του Ελληνικού Βιβλίου και την Επιστήμη της Πληροφόρησης, όπως «Τα πρώτα ελληνικά τυπογραφεία στο χώρο της καθ' ημάς Ανατολής», «Ελληνική Βιβλιογραφία: άγνωστα επτανησιακά μονόφυλλα», «Εισαγωγή στην Επιστήμη της Πληροφόρησης» κ.ά. 

Έχει δημοσιεύσει έργα με αντικείμενο την Επιστήμη της Βιβλιοθηκονομίας όπως: 
«Βιβλιοθήκες στην Ελλάδα: Μια απόπειρα τεκμηριωμένης αποτίμησης του τοπίου», Τεκμήριον, 2 (2000) 133-230.
Εισαγωγή στην Επιστήμη της Πληροφόρησης. Αθήνα : Παπασωτηρίου, 2001.
«Δανεισμός μεταξύ βιβλιοθηκών: Ένα μοντέλο για τον ελληνικό χώρο», Τεκμήριον, 3 (2001) 71-110.
Τεχνολογία και Πληροφόρηση: Από τη Διαχείριση του Βιβλίου στη Διαχείριση της Γνώσης. Αθήνα : Παπασωτηρίου, 2002.
"National Library of Greece: Automation and choice of format". International Cataloguing and Bibliographic Control, vol. 21, no. 2, April-June 1992, σ. 24-28.
"The automation of the National Library of Greece", Στοντόμο "Academic Libraries in Greece", ed. by Dean H. Keller, New York: The Haworth Press, 1993, σ. 69-79.
"Αυτοματοποίηση της Εθνικής Βιβλιοθήκης της Ελλάδος". Στον  τόμο "Αυτοματοποίηση Βιβλιοθηκών", Λευκωσία: Κυπριακή Ένωση Επαγγελματιών Βιβλιοθηκάριων, 1990, σ. 57-66.
"Συνεργασία μεταξύ των βιβλιοθηκών και συνεργασία με τις βιβλιοθήκες στην Ελλάδα: προβλήματα και συνέπειες". ‑ Πρακτικά 5ου Πανελλήνιου Συνεδρίου Ελλήνων Βιβλιοθηκαρίων "Βιβλιοθήκες‑Υπηρεσίες Πληροφόρησης: Βάση για εθνική ανάπτυξη", Αθήνα, 1984, σ.101‑105.

Παραπομπές

Πηγές
 Γεώργιος Δ. Μπώκος

Κατηγορία:Έλληνες λόγιοι